KCE บวก 3.80% ลุ้นผลงาน 2H60 โตกว่า 1H60
KCE บวก 3.80% ลุ้นผลงาน 2H60 โตกว่า 1H60 ล่าสุด ณ เวลา 15.24 น. อยู่ที่ 95.50 บาท บวก 3.50 บาท หรือ 3.80% สูงสุดที่ 96 บาท ต่ำสุดที่ 92 บาท ด้วยมูลค่าซื้อขาย 838.69 ล้านบาท ด้าน บล.ธนชาต แนะ “ซื้อ” ความต้องการสินค้า pCB ในอุตสาหกรรมยานยนต์ขยายตัวดี
18 ก.ย. 2560

ผู้สื่อข่าวรายงานว่า ราคาหุ้นบริษัท เคซีอี อีเลคโทรนิคส์ จำกัด (มหาชน) หรือ KCE ล่าสุด ณ เวลา 15.24 น. อยู่ที่ 95.50 บาท บวก 3.50 บาท หรือ 3.80% สูงสุดที่ 96 บาท ต่ำสุดที่ 92 บาท ด้วยมูลค่าซื้อขาย 838.69 ล้านบาท ขณะที่ดัชนีตลาดหุ้นโดยรวมบวก 0.79%
โดย บล.ธนชาต ระบุในบทวิเคราะห์ แนะนำ “ซื้อ” KCE โดยความต้องการสินค้า pCB ในอุตสาหกรรมยานยนต์ขยายตัวดี ขณะที่ราคา copper ที่เป็นวัตถุดิบปรับลดลงจากจุดสูงสุดเกือบ 7% ในช่วง 2 สัปดาห์ที่ผ่านมา
ด้าน บล.คันทรี่ กรุ๊ป ระบุในวิเคราะห์ มองว่าผลประกอบการครึ่งปีหลังของ KCE มีแนวโน้มสูงกว่าครึ่งปีแรก หนุนจากปัจจัยด้านฤดูกาล ขณะที่ผู้บริหารออกมาเปิดเผยว่าในครึ่งปีหลังบริษัทมีกำลังการผลิตที่เพิ่มขึ้นในเฟสที่ 3 อีก 2 แสนตารางฟุตต่อเดือน และจะส่งผลให้มีกำลังการผลิตโดยรวมเพิ่มเป็น 3.1 ล้านตารางฟุตต่อเดือน ประกอบกับราคาทองแดงที่เป็นต้นทุนสำคัญของ KCE ปรับตัวลงกว่า 6%จากต้นเดือนจะเป็นปัจจัยบวกเชิงจิตวิทยา